CELEX: 32020D1106
Language: bg
Date: 2020-07-24 00:00:00
Title: Решение за изпълнение (ЕС) 2020/1106 на Комисията от 24 юли 2020 година за организиране на временен експеримент съгласно директиви 66/401/ЕИО, 66/402/ЕИО, 2002/54/ЕО и 2002/57/ЕО на Съвета по отношение на официалните нива на проверка за полева инспекция под официален надзор за базови семена, селектирани семена от размножения, предхождащи базовите семена, и сертифицирани семена (нотифицирано под номер С(2020) 4955)

28.7.2020   
               
               
                  BG
               
               
                  Официален вестник на Европейския съюз
               
               
                  L 242/7
               
            
         РЕШЕНИЕ ЗА ИЗПЪЛНЕНИЕ (ЕС) 2020/1106 НА КОМИСИЯТА
         от 24 юли 2020 година
         за организиране на временен експеримент съгласно директиви 66/401/ЕИО, 66/402/ЕИО, 2002/54/ЕО и 2002/57/ЕО на Съвета по отношение на официалните нива на проверка за полева инспекция под официален надзор за базови семена, селектирани семена от размножения, предхождащи базовите семена, и сертифицирани семена
         
            
               (нотифицирано под номер С(2020) 4955)
            
         
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури (1), и по-специално член 13а от нея,
         като взе предвид Директива 66/402/ЕИО на Съвета от 14 юни 1966 г. относно търговията със семена от зърнени култури (2), и по-специално член 13а от нея,
         като взе предвид Директива 2002/54/ЕО на Съвета от 13 юни 2002 г. относно търговията със семена от цвекло (3), и по-специално член 19 от нея,
         като взе предвид Директива 2002/57/ЕО на Съвета от 13 юни 2002 г. относно търговията със семена от маслодайни и влакнодайни култури (4), и по-специално член 16 от нея,
         като има предвид, че:
         
                     (1)
                  
                  
                     Сертифицираните семена от фуражни култури, зърнени култури, цвекло и маслодайни и влакнодайни култури съгласно съответно директиви 66/401/ЕИО, 66/402/ЕИО, 2002/54/ЕО и 2002/57/ЕО подлежат на полева инспекция под официален надзор. Не по-малко от 5 % от културите от тези семена („фиксирано минимално ниво от 5 %“) са предмет на официална проверка на полето.
                  
               
                     (2)
                  
                  
                     Базовите семена и селектираните семена от размножения, предхождащи базовите семена, се сертифицират, ако всички култури от тези семена („фиксирано ниво от 100 %“) са преминали официални полеви инспекции, които отговарят на условията, установени в директиви 66/401/ЕИО, 66/402/ЕИО, 2002/54/ЕО и 2002/57/ЕО.
                  
               
                     (3)
                  
                  
                     В неотдавнашен временен експеримент, организиран въз основа на Решение за изпълнение 2012/340/ЕС на Комисията (5), беше доказано, че и за базовите семена, и за селектираните семена от размножения, предхождащи базовите семена, полева инспекция под официален контрол, провеждана от лицензирани и обучени инспектори на дружества за посевен материал, представлява подобрена алтернатива на официалната полева инспекция. Официалната проверка на установеното ниво от 5 % от семенните култури е достатъчна, за да се докаже, че нивото на полевите инспекции под официален надзор може да бъде подходящо и за базови семена, и за селектирани семена от размножения, предхождащи базовите семена. При все това могат да бъдат направени допълнителни подобрения, като се вземат предвид резултатите от работата на доставчиците на семена.
                  
               
                     (4)
                  
                  
                     Съгласно Регламент (ЕС) 2017/625 на Европейския парламент и на Съвета (6) относно официалния контрол, с който се установява хармонизирана рамка на Съюза за организацията на официалния контрол по цялата агрохранителна верига, компетентните органи трябва да извършват редовен официален контрол на всички оператори, въз основа на риска и с необходимата честота. Въз основа на натрупания опит от прилагането на тези правила и съгласно директиви 66/401/ЕИО, 66/402/ЕИО, 2002/54/ЕО и 2002/57/ЕО следва да се разгледа също така възможността за извършване на официална проверка на семенните култури на полето в рамките на официалния надзор, извършван с честота, установена в съответствие с основан на риска подход.
                  
               
                     (5)
                  
                  
                     За компетентните органи планирането на честотата на техните проверки в рамките на официалния надзор, като се вземат предвид определени критерии за риска във връзка с дейностите на доставчиците на семена и резултатите от предишни проверки на съответствието, може да представлява подобрена алтернатива на фиксираното минимално ниво от 5 %, прилагано за сертифицирани семена. С оглед на резултатите от последния временен експеримент той следва да бъде изпитан и за базови семена и за селектирани семена от размножения, предхождащи базовите семена, които официално се инспектират при ниво от 100 %.
                  
               
                     (6)
                  
                  
                     При планирането на честотата на официалните проверки отговорните официални органи на държавите членки следва да вземат предвид определени критерии за риска във връзка с дейностите на доставчиците на семена и резултатите от предишни проверки на съответствието. Необходимо е да се определят хармонизирани критерии за тази цел. Поради това следва да се организира временен експеримент за оценка на тази алтернатива.
                  
               
                     (7)
                  
                  
                     Необходимо е държавите членки, участващи в експеримента, да се освободят от задълженията за официални полеви инспекции при фиксирано ниво от 100 % за базови семена и за селектирани семена от размножения, предхождащи базовите семена, и от задълженията за проверка при фиксирано минимално ниво от 5 % от семенните култури за сертифицирани семена в рамките на официалния надзор, както е предвидено в директиви 66/401/ЕИО, 66/402/ЕИО, 2002/54/ЕО и 2002/57/ЕО.
                  
               
                     (8)
                  
                  
                     Държавите членки, участващи в експеримента, следва да докладват ежегодно на Комисията и на държавите членки, за да ги информират и да улесняват оценката на напредъка и наблюдението на експеримента.
                  
               
                     (9)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Предмет
            
               1.   На равнището на Съюза се организира временен експеримент („експеримента“), чрез който, по отношение на официалната проверка на културите за производството на базови семена, селектирани семена от размножения, предхождащи базовите семена, и сертифицирани семена в рамките на полева инспекция под официален надзор съгласно разпоредбите, изброени в параграф 2 от настоящия член, на директиви 66/401/ЕИО, 66/402/ЕИО, 2002/54/ЕО и 2002/57/ЕО, ще се прецени:
               
                           а)
                        
                        
                           дали основан на риска подход, извършен в съответствие с член 3 от настоящото решение, може да представлява подобрена алтернатива на проверката на:
                           
                                       i)
                                    
                                    
                                       фиксирано минимално ниво от 5 % от семенните култури за сертифицирани семена;
                                    
                                 
                                       ii)
                                    
                                    
                                       фиксирано ниво от 100 % от семенните култури за базови семена и за селектирани семена от размножения, предхождащи базовите семена, и
                                    
                                 
                     
                           б)
                        
                        
                           дали критериите за оценка на риска, посочени в член 3, параграф 1 от настоящото решение, са подходящи.
                        
                     
            
               2.   Разпоредбите, посочени в параграф 1, са както следва:
               
                           а)
                        
                        
                           член 2, параграф 1, част Б, точка 1, буква г), член 2, параграф 3, част А, буква в) и член 14а, буква а) от Директива 66/401/ЕИО и точка 6 от приложение I към нея;
                        
                     
                           б)
                        
                        
                           член 2, параграф 1, част В, буква г), член 2, параграф 1, част Ва, буква в), член 2, параграф 1, част Г, точка 1, буква г), член 2, параграф 1, част Г, точка 2, буква б), член 2, параграф 1, част Г, точка 3, буква в), член 2, параграф 3, част А, буква в) и член 14а, буква а) от Директива 66/402/ЕИО и точка 7 от приложение I към нея;
                        
                     
                           в)
                        
                        
                           член 2, параграф 1, буква в), подточка iv), член 2, параграф 3, част А, буква в) и член 21, буква а) от Директива 2002/54/ЕО и част А, точка 4 от приложение I към нея;
                        
                     
                           г)
                        
                        
                           член 2, параграф 1, буква в), подточка iv), член 2, параграф 1, буква г), точка 1, подточка ii), член 2, параграф 1, буква г), точка 2, подточка iii), член 2, параграф 5, част А, буква в) и член 18, буква а) от Директива 2002/57/ЕО и точка 5 от приложение I към нея.
                        
                     
         
         
            Член 2
            Участие на държавите членки
            В експеримента могат да участват всички държави членки.
            Държавите членки, които решат да участват в експеримента („участващите държави членки“), информират Комисията и другите държави членки, като указват видовете, категориите и регионите, които са обхванати от тяхното участие, както и евентуалните ограничения.
            Участващите държави членки могат да прекратят участието си по всяко време, като съответно информират Комисията за това.
         
         
            Член 3
            Оценка на риска
            
               1.   Държавите членки извършват оценка на риска на доставчиците на семена и съответно адаптират нивата на официалните си проверки — между 1 % и 100 % от семенните култури по отношение на полевите проверки под официален контрол.
               При оценката на риска на доставчиците на семена се вземат предвид следните критерии:
               
                           а)
                        
                        
                           видовете и методите на производство;
                        
                     
                           б)
                        
                        
                           района на производство и броят на полетата;
                        
                     
                           в)
                        
                        
                           дейностите под контрола на доставчика на семена;
                        
                     
                           г)
                        
                        
                           местоположението на дейностите или операциите;
                        
                     
                           д)
                        
                        
                           всяка информация, която сочи, че има вероятност потребителите на семена да бъдат подведени, по-специално що се отнася до идентичността, здравето и качеството, свойствата, състава, количеството, държавата или района на произход, метода на производство на семената;
                        
                     
                           е)
                        
                        
                           данните за доставчиците на семена за предишни периоди по отношение на резултатите от официални проверки и последващ контрол, извършени върху техните култури, и спазването на изискването, посочено в параграф 2;
                        
                     
                           ж)
                        
                        
                           надеждността и резултатите от инспекциите, извършени от доставчиците на семена, по-специално от лицензиран полеви инспектор или от трета страна по искане на доставчиците на семена, включително, когато е целесъобразно, частните схеми за осигуряване на качеството, с цел да се установи спазването на изискването, посочено в параграф 2;
                        
                     
                           з)
                        
                        
                           всяка информация, която може да сочи неспазване на изискването, посочено в параграф 2.
                        
                     
            
               2.   Културата, която трябва да бъде официално проверена, се отглежда от семена, които са били подложени на официален последващ контрол в съответствие с директиви 66/401/ЕИО, 66/402/ЕИО, 2002/54/ЕО и 2002/57/ЕО.
            
            
               3.   Част от пробите от партидите семена, добити от семенни култури, се подготвя за официален последващ контрол и, когато е целесъобразно, за официално лабораторно тестване на семена във връзка със сортовата идентичност и сортовата чистота. Държавите членки посочват партидите семена, за които официалните проверки са били извършени в съответствие с основания на риск подход, посочен в параграф 1.
            
            
               4.   Участващите държави членки сравняват за една и съща култура от едно поле фиксираното минимално ниво от 5 % от семенните култури, предмет на официална проверка, с основаната на риска официална проверка на културите и на реколтата от семена, за които не е определено фиксирано минимално ниво.
            
         
         
            Член 4
            Дерогации от директиви 66/401/ЕИО, 66/402/ЕИО, 2002/54/ЕО и 2002/57/ЕО
            Чрез дерогация от директиви 66/401/ЕИО, 66/402/ЕИО, 2002/54/ЕО и 2002/57/ЕО участващите държави членки се освобождават за целите на експеримента от задълженията по отношение на официалната полева инспекция на базови семена и селектирани семена от размножения, предхождащи базовите семена, и от задълженията за официална проверка на сертифицираните семена, предвидени в следните разпоредби:
            
                        1)
                     
                     
                        член 2, параграф 1, част Б, точка 1, буква г), член 2, параграф 3, част А, буква в) и член 14а, буква а) от Директива 66/401/ЕИО и точка 6 от приложение I към нея;
                     
                  
                        2)
                     
                     
                        член 2, параграф 1, част В, буква г), член 2, параграф 1, част Ва, буква в), член 2, параграф 1, част Г, точка 1, буква г), член 2, параграф 1, част Г, точка 2, буква б), член 2, параграф 1, част Г, точка 3, буква в), член 2, параграф 3, част А, буква в) и член 14а, буква а) от Директива 66/402/ЕИО и точка 7 от приложение I към нея;
                     
                  
                        3)
                     
                     
                        член 2, параграф 1, буква в), подточка iv), член 2, параграф 3, част А, буква в) и член 21, буква а) от Директива 2002/54/ЕО и част А, точка 4 от приложение I към нея; както и
                     
                  
                        4)
                     
                     
                        член 2, параграф 1, буква в), подточка iv), член 2, параграф 1, буква г), точка 1, подточка ii), член 2, параграф 1, буква г), точка 2, подточка iii), член 2, параграф 5, част А, буква в) и член 18, буква а) от Директива 2002/57/ЕО и точка 5 от приложение I към нея.
                     
                  
         
            Член 5
            Докладване
            
               1.   Участващите държави членки представят на Комисията и на другите държави членки доклад за всяка година относно резултатите от експеримента, извършен в съответствие с член 3, до 31 март на следващата година.
            
            
               2.   В края на експеримента и при всички случаи при приключване на участието си участващите държави членки представят на Комисията и на другите държави членки окончателен доклад за резултатите от експеримента, до 31 март на следващата година.
               Докладът може да включва друга информация, която участващите държави членки считат за необходима в контекста на целта на експеримента.
            
         
         
            Член 6
            Времеви период
            Експериментът започва на 1 август 2020 г. и приключва на 31 юли 2027 г.
         
         
            Член 7
            Адресати
            Адресати на настоящото решение са държавите членки.
         
         
            Съставено в Брюксел на 24 юли 2020 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  OB 125, 11.7.1966 г., стр. 2298/66.
         
            (2)  OB 125, 11.7.1966 г., стр. 2309/66.
         
            (3)  ОВ L 193, 20.7.2002 г., стр. 12.
         
            (4)  ОВ L 193, 20.7.2002 г., стр. 74.
         
            (5)  Решение за изпълнение 2012/340/ЕС на Комисията от 25 юни 2012 г. за организирането на временен експеримент съгласно директиви 66/401/ЕИО, 66/402/ЕИО, 2002/54/ЕО, 2002/55/ЕО и 2002/57/ЕО на Съвета във връзка с полева инспекция под официален контрол за базови семена и селектирани семена от размножения, предхождащи базовите семена (ОВ L 166, 27.6.2012 г., стр. 90).
         
            (6)  Регламент (EС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (ОВ L 95, 7.4.2017 г., стр. 1).